Kirjaniku ja kirjastaja Heli Künnapase lühikesed kokkuvõtted ja arvamused raamatutest, mida olen hiljuti lugenud. Aegajalt juttu ka minu enda kirjutatud raamatutest. Tänaseks olen rohkem kui 30 avaldatud raamatu autor.
#000000
Noorteraamat, mis algab väga ärritavalt. Nimelt on selle peategelaseks gümnaasiumi lõpetav Rowan, kelle suurimaks mureks on, kas temast saab lennu parim lõpetaja või tema vihavaenlasest Neil ́ist. Ehk poisist, kellega nad kogu gümnaasiumi aja on kõiges võistelnud. Tundus veelgi ebaolulisem mure, kui see, kas kellelgi on kunstküüned murdunud või mitte.
#000002
Vastastikune saladuste paljastamine ning teineteisega tuttavaks saamise lugu oli minu jaoks nauditav. Kui see päriselt käima läks, polnud enam võimalik raamatut käest ära panna. Lugesin poole ööni ning lugu jäi pärast korralikult kummitama. Pildid noortest ning see, mida nad tundsid, tõesti jõudis kohale. Järelikult oli mõnusalt ja hästi kirjutatud.
#000007
Väga hästi oli arutletud teemadel, mis puudutasid abiturientide hirmu tuleviku ees. Teose tegevus toimus kooliaasta viimasel päeval, mil Rowani ja Neili jaoks kool päriselt läbi sai. Päev, mil kõik muutus, sest kõik, mis oli tavapärane, seda enam polnud.
#000008
Puudutatud oli ka keerulisemaid teemasid, kuid tegelikult oli tegemist ikka suht helge teosega. Nagu ütlesin, algus tundus liiga pilvedes hõljuv, aga mingil hetkel muutus lugu reaalsemaks. Lõppkokkuvõttes mõnus lugemiselamus, mida julgen soovitada.
#000009
Meelelahutuslikke juhtumeid noortele leiad siit:
#000011
Mina loen veel neid blogisid:
#000012